लामो अडचनपछि बुधबार सरकारले ७ वटा प्रदेशमा अस्थायी राजधानी र प्रदेश प्रमुख तोकेको हो । राष्ट्रपति कार्यालय शीतल निवासमा त्यसको लिखित जानकारी बुधबारै गराइएको थियो । राष्ट्रपति कार्यालयले बिहीबार प्रदेश प्रमुखहरूको नियुक्ति, संविधानअनुसार उनीहरूको योग्यता, पृष्ठभूमिलगायतमा अध्ययन गरेको छ । ‘सरकारले जस–जसको नाम पठाएको छ, सबैलाई नियुक्त गरी शुक्रबार साँझसम्म शपथ खुवाइसक्ने योजना छ,’ शीतल निवासका एक अधिकारीले कान्तिपुरलाई बताए ।
